קיווין קלהר

קיווין אודרהאן קלהר (באנגלית: Caoimhín Odhrán Kelleher; נולד ב-23 בנובמבר 1998 בקורק שבאירלנד) הוא כדורגלן אירי המשחק בעמדת השוער בקבוצת ליברפול מהפרמייר ליג ובנבחרת אירלנד.

קריירת מועדונים 
קלהר עבר מריגגמהון ריינג'רס אל מחלקת הנוער של ליברפול מהפרמייר ליג בקיץ 2015. ב-25 בספטמבר 2019 הוא ערך את הופעת הבכורה שלו במועדון, בניצחון 2-0 על מילטון קינס דונס במסגרת הסיבוב הראשון של גביע הפוטבול ליג.

ב-1 בדצמבר 2020 הוא ערך את הופעת הבכורה שלו בליגת האלופות, בניצחון 1-0 על אייאקס במסגרת המחזור החמישי בשלב הבתים לעונת 2020/2021. ב-6 בדצמבר ערך את הופעת הבכורה שלו בליגה, בניצחון 4-0 על וולברהמפטון וונדררס במסגרת המחזור ה-11 בליגה לעונת 2020/2021. בסך הכל ערך קלהר בעונה זו שתי הופעות ליגה, והוסיף שתי הופעות בליגת האלופות.

ב-27 בפברואר 2022 זכה עם ליברפול בגביע הפוטבול ליג, תוך שהוא משמש כשוער הראשון של הקבוצה לכל אורך הטורניר. במשחק הגמר, בו גברה קבוצתו על צ'לסי, שמר קלהר על שער נקי במשך 120 דקות, בדרך ל0-0 בתום ההארכה, כאשר בדו-קרב הפנדלים כבש את הפנדל ה-11 לזכות קבוצתו בדרך לזכייה בתואר.

קריירה בינלאומית 
ב-8 ביוני 2021 ערך קלהר את הופעת הבכורה שלו בנבחרת אירלנד, בתיקו 0-0 נגד נבחרת הונגריה במשחק ידידות.

תארים 
ליברפול

 מגן הקהילה: 2022

קישורים חיצוניים 

 

כדורגלנים אירים
שוערי כדורגל אירים
קורק: כדורגלנים
כדורגלני ליברפול
כדורגלני נבחרת אירלנד
אירים שנולדו ב-1998